Wallerant Vaillant

Wallerant Vaillant (vulgo: Wallerant Vaillant seu Wallerand Vaillant seu Wallerandt Vaillant; Insulae 30 Maii anno 1623 natus; Amstelodami 2 Septembris 1677 mortuus) fuit saeculi aurei chalcographus, pictor et adumbrationis peritissimus artifex Nederlandicus in Francia natus

 Biographia 

Qui Ioannis frater et Iacomi germanus (mater Maria Warlop) eratBiografisch Woordenboek der Nederlanden. Loci natali adumbrationis rudimenta didicitA Biographical and Critical Dictionary of Painters and Engravers atque Antverpiae anno 1637 ab Erasmo Quellino seniore doctus estEnciclopedia online TreccaniRijksbureau voor Kunsthistorische Documentatie. Postea picturae effigierum se dedit, magis lucrativae et eius facultatibus accomodatioris. Anno 1647 Medioburgum migravit, ibique ad Sancti Lucae Sodalitatem receptus est. Anno 1652 Amstelodami et de 1656 usque ad 1659 Francofurti ad Moenum laboravit. Ibique virorum clarorum effigies complures pinxit et famam adquisivit. Ad perficiendum effigies Leopoldi I et suorum aulicorum Vindobonam petiit quoque. Anno 1659 cum marchione von Grammont Lutetiam iit, ibique divitias magnas congessit, et mense Iunii anno 1663 cum Gulielmo Schellinks domum rediit. De 1664 usque ad 1667 Amstelodami laboravit. Fuit pictor aulicus principis Gulielmi Friso, Frisiae gubernatori (statholder).

Wallerant opera personarum effigiesUnion List of Artist Names, venationum figurationes, generis argumenta, praecipue agricolarum vitae effigies, naturae mortuae cum piscibus, fraudes oculi, res religiosas et mythologicas complectuntur. Inter fraudes oculi, quas ab eo perfectas est, nota est Tabula cum taeniis rubris ad tenendum epistulas. Haec fuit prima pictura eiusmodiMr. Collier's Letter Racks. Postea alii pictores opera talia perfecerunt, ut Evert Collier, Cornelius Norbertus Gysbrechts et Samuel de Hoogstraten. Praeterea, Roterodami, natura mortua cum piscibus feleque conservatur. Vaillant notus est quoque ob picturas effigiantes iuvenes quos artem delineandi discunt. Artifex primus fuit qui, ut fabricam, rationem atram usus est. Hanc artem didicit anno 1658 cum Francofurti ad Moenum aut fortasse Londinii in comitatu principis Roberti erat. Sic complures artifices eum imitabatur. Ultra ducentas chalcographias perfecit, ex quibus per saeculum XVIIIº imagines multae repraesentatae sunt, et secundum ipsius delinationes et secundum aliorum artificorum (coevorum ac Renascentiae litterarum) opera. Ut delineator, praecipue effigierum personarum adumbrationes descripsit ad suas picturas perficiendum.

Andreas, Iacobus, Bernardus et Ioannes Vaillant artem ab ipso didicerunt. Ipsum illum Nicolaus-Bernardus Lépicié, Gulielmus-Dominicus-Iacobus Doncre et Anna Vallayer-Coster in pingendi ratione sectati sunt.


 Opera 
 Mariae de Oosterwijck effigies, pictura supra tela cum pigmento oleario, 96 × 78 cm, 1671, Rijksmuseum, Amstelodami
 Delineator iuvenis, Musée de l'Hospice Comtesse, Insulae
 Wallerant Vaillant effigies a se picta cum casside, pictura supra tela cum pigmento oleario, 1655 fere, Niedersächsisches Landesmuseum, Hannoverae
 Mulieris iuvenis effigies cum tribus pueris, pictura supra tela cum pigmento oleario, 60 x 77 cm, apud Rijksmuseum, AmstelodamiMulieris iuvenis effigies cum tribus pueris - Communia
 Agnetis de Graef effigies, pictura supra tela cum pigmento oleario, 71 × 59 cm, 1663-1664, Amsterdams Historisch Museum, AmstelodamiAgneta de Graef effigies - Communia
 Natura mortua cum piscibus feleque, pictura supra tabula cum pigmento oleario, 71,5 x 62 cm, 1650 fere, apud Museum Boijmans Van Beuningen, RoterodamiNatura mortua cum piscibus feleque - Communia
 Paris effigies, pictura, Gemäldegalerie, BeroliniParis effigies - Communia
 Wallerant Vaillant effigies a se picta cum galero vittato, pictura supra tela cum pigmento oleario, Gemäldegalerie, BeroliniWallerant Vaillant effigies a se picta cum galero vittato - Communia
 Tabula cum taeniis rubris ad tenendum epistulas, pictura supra tela cum pigmento oleario, 51,5 x 40,5 cm, 1658Tabula cum taeniis rubris ad tenendum epistulas - Communia
 Comitis Theodori Henrici de Strattmann effigies, Bernardus Vaillant adiuvans, apud Rijksmuseum, AmstelodamiComitis Theodori Henrici de Strattmann effigies - Communia
 Iuvenis perlegens apud Amoris statuam, chalcographia ratio atra, 27,5 x 21,3 cmIuvenis perlegens apud Amoris statuam - Communia
 Roberti von der Pfalz effigies, chalcographia ratio atra, 18,6 x 16,4 cm, apud Artium Museum, FranciscopolisRoberti von der Pfalz effigies - Communia

 Notae 

 Bibliographia 







 Nexus externi 

 Wallerant Vaillant in Amstelodami Rijksmuseum 
 Wallerant Vaillant in Artnet 
 Wallerant Vaillant in The National Portrait Gallery 
 Wallerant Vaillant in Artcyclopedia 
 Wallerant Vaillant - Base Joconde 

Categoria:Pictores Nederlandiae
Categoria:Artifices Nederlandiae
Categoria:Chalcographi
Categoria:Scalptores